b'\n_START_ARTICLE_\nIzbruh bolezni\n_START_PARAGRAPH_\nIzbruh bolezni je nenaden, mo\xc4\x8den pojav neke bolezni, ki v tak\xc5\xa1nem obsegu v normalnih okoli\xc5\xa1\xc4\x8dinah v dolo\xc4\x8deni skupnosti, zemljepisnem obmo\xc4\x8dju ali \xc4\x8dasovnem obdobju ne bi bil pri\xc4\x8dakovan. Lahko prizadene manj\xc5\xa1e zemljepisno obmo\xc4\x8dje ali pa se raz\xc5\xa1iri tudi na ve\xc4\x8d dr\xc5\xbeav. Tudi trajanje izbruha je lahko razli\xc4\x8dno, od nekaj dni in tednov do ve\xc4\x8d let. Izbruh obi\xc4\x8dajno zahteva ve\xc4\x8djo skupino bolnikov, vendar lahko \xc5\xbee samo en primer bolezni pomeni izbruh, \xc4\x8de gre za dotlej nepoznano bolezen, bolezen, ki se prej v prizadeti skupnosti ni pojavljala ali se ni pojavila \xc5\xbee dalj\xc5\xa1e \xc4\x8dasovno obdobje. Soroden izraz je epidemija \xe2\x80\x93 pojav nalezljive bolezni pri velikem \xc5\xa1tevilu bolnikov v nekem obdobju.'